เปลี่ยนนิสัยการรับประทานอาหารของคุณ คำแนะนำทั่วไป
คุณต้องเคยได้ยินมาแล้วว่ามื้อเช้าคือมื้อที่สำคัญที่สุดของวัน การทานมื้อเช้าที่มีประโยชน์และเหมาะสมช่วยเปิดสวิตช์ระบบเผาผลาญหลังจากที่ไม่ได้รับอาหารมาทั้งคืนและช่วยให้ร่างกายพร้อมสำหรับวันใหม่  การทานมื้อเช้าจะให้พลังงานสำหรับใช้สอยตลอดทั้งวันและเพิ่มความอยากอาหารอีกด้วย   มื้อเช้าที่มีประโยชน์และเหมาะสมได้แก่ ซีเรียลที่ทำจากธัญพืช โยเกิร์ต กราโนล่า ผลไม้สดและสมูทตี้ผลไม้ หากคุณกำลังพยายามเพิ่มแคลอรี่ ลองทาเนยถั่วบนขนมปังแผ่นที่ทำจากธัญพืชหรือขนมปังแผ่นปิ้ง มันอร่อยและเต็มไปด้วยไขมันที่ดีต่อร่างกาย การทานอาหารมื้อเล็กๆ แต่ทานถี่ๆ แทนการทานอาหารมื้อใหญ่สามมื้อตามปกติคือวิธีที่ดีในการเพิ่มความอยากอาหาร คนที่ไม่ค่อยอยากอาหารมักไม่ทานอะไรครั้งละเยอะๆ ตามเวลาของมื้อปกติ ในทางกลับกัน อาหารมื้อเล็กๆ น่าเบื่อและทานอิ่มน้อยกว่าอาหารมื้อใหญ่ๆ และการทานถี่ๆ จะทำให้คุณบริโภคอาหารปริมาณเท่ากับมื้อใหญ่ๆ   การทานอาหารมื้อเล็กลงสามารถช่วยให้คุณรู้สึกอิ่มอืดและเฉื่อยชาน้อยลงหลังจากทานอาหารซึ่งเป็นสาเหตุที่หลายคนที่ไม่ค่อยมีความอยากอาหารไม่ชอบมื้อใหญ่ๆ ลองทาน 4-6 มื้อเล็กๆ ต่อวันเพื่อเลี่ยงความอิ่มที่มากเกินไป อย่ากลัวที่จะแบ่งมื้อและทานอาหารเมื่อต้องการ หากคุณอยากทานมื้อที่ใหญ่ที่สุดในตอนเช้าหรือแบ่งมื้อเย็นให้เป็นสองมื้อเล็กๆ ก็สามารถทำได้ การทานขนมที่มีประโยชน์สามารถช่วยเวลาคุณไม่อยากทานเยอะตามเวลามื้อต่างๆ ปริมาณอาหารที่น้อยลงก็น่าเบื่อน้อยลงและการทานขนมบ่อยๆ จะช่วยให้คุณปรับเปลี่ยนความคิดให้ถูกต้องเกี่ยวกับการรับประทานอาหาร ลองเอาขนมโปรดใส่ในชามเล็กๆ และวางในบริเวณที่คุณใช้สอยบ่อยๆ ในบ้าน เช่น ในครัวหรือห้องนั่งเล่นเพื่อเพิ่มการทานขนมช่วงระหว่างวัน   เลือกอาหารที่เต็มไปด้วยน้ำตาลและไขมันที่ดีต่อร่างกาย เช่น กล้วย อโวคาโด ถั่ว พร้อมเครื่องจิ้ม เช่น ฮัมมุสหรือครีมชีส หรือขนมรสเค็ม เช่น ป๊อปคอร์นและเพรทเซล จำไว้ว่าขนมเป็นเพียงตัวเสริมเท่านั้นและไม่ควรทานแทนมื้ออาหารหลักเพราะฉะนั้นเลี่ยงการทานขนมใกล้ๆ เวลามื้อหลักเพราะมันอาจลดความอยากอาหารของคุณ การรับประทานอาหารให้เยอะขึ้นทำได้ง่ายเมื่อคุณทานอาหารที่ชอบ ใช้เวลาเตรียมการซื้อและวางแผนอาหารและขนมที่คุณชอบเพื่อที่คุณจะได้ไม่ต้องอดอาหารเพราะไม่มีอะไรที่อยากทาน   หากคุณมีน้ำหนักตัวต่ำกว่าเกณฑ์คุณก็ไม่ควรกังวล “มากเกินไป” เรื่องการทานอาหารที่ดีต่อสุขภาพล้วนๆ หากคุณชอบเค้กช็อกโกแลตหรือพิซซ่าคุณก็ควรดื่มด่ำไปกับสิ่งที่คุณชอบไม่ว่าจะคาวหรือหวาน อย่างไรก็ตามอาหารที่มีไขมันมากเกินไปจะทำให้คุณรู้สึกอิ่มอืดและไม่สบายท้อง เพราะฉะนั้นคุณควรทานในปริมาณที่พอเหมาะ คุณสามารถลองทานอาหารสบายท้องที่คุณชอบหรืออาหารที่ทำให้คุณนึกถึงบ้านหรือวัยเด็ก เช่น สตูว์เนื้อหรือพายไก่ คุณอาจจะทานอาหารได้ง่ายขึ้นหากมันเป็นอาหารที่เต็มไปด้วยความทรงจำ อาหารที่มีกลิ่นแรงๆ อาจฉุนเกินไปและทำให้คุณขยาดไม่กล้าทานโดยเฉพาะหากคุณไม่หิวอยู่แล้วด้วย เช่น ปลาทูน่าหรือชีสที่มีกลิ่นฉุน (นอกจากว่าคุณชอบมัน) หรืออะไรที่มีกลิ่นเหม็น  จำไว้ว่าอาหารจานร้อนมักมีกลิ่นมากกว่าอาหารจานเย็น เพราะฉะนั้นลองทานแซนด์วิช สลัดหรือโคลด์ คัทหากคุณไม่ชอบกลิ่นฉุน ในทางกลับกันอาหารที่มีกลิ่นหอมสามารถทำให้คุณอยากอาหาร ลองเพิ่มสมุนไพรหรือเครื่องเทศในอาหารจานโปรดเพื่อเพิ่มกลิ่นหอมและความน่าสนใจในอาหาร คุณจะได้ไม่เบื่ออาหารจืดๆ ที่น่าเบื่อ   อบเชยคือเครื่องเทศที่ขึ้นชื่อเรื่องการเพิ่มความอยากอาหาร ลองใส่อบเชยในอาหารประเภทอบ โรยบนขนมปังแผ่นปิ้งทาเนยหรือใส่ในโกโก้ร้อนเพื่อเพิ่มกลิ่นและรสชาติที่อบอุ่นและจัดจ้าน   สมุนไพร เช่น โหระพา ออริกาโน ไธม์ โรสแมรี่หรือยี่หร่าสามารถเพิ่มความน่าสนใจและรสชาติให้กับอาหารหลากหลายชนิด คุณสามารถทดลองโดยใช้สมุนไพรเหล่านี้ในอาหารจนกว่าจะเจอการผสมผสานที่ลงตัว ไฟเบอร์คือสารอาหารที่พบได้ในผลไม้ ผักและอาหารที่ทำจากธัญพืชซึ่งมีประโยชน์ต่อร่างกาย อย่างไรก็ตามอาหารที่อุดมไปด้วยไฟเบอร์อาจจะหนักท้องมาก เพราะฉะนั้นคุณควรทานในปริมาณที่เหมาะสมหากคุณกำลังพยายามเพิ่มความอยากอาหาร   ร่างกายของคุณใช้เวลาในการย่อยอาหารที่อุดมไปด้วยไฟเบอร์นานกว่าอาหารประเภทอื่นซึ่งดีสำหรับคนที่อยากลดอาหารแต่ยังได้พลังงานเท่าเดิมไปใช้ระหว่างวัน   แต่หากคุณกำลังพยายามเพิ่มความอยากอาหารคุณก็ควรลดปริมาณอาหารที่อุดมไปด้วยไฟเบอร์ เช่น ข้าวกล้องหรือพาสต้าและซีเรียลธัญพืชเพื่อที่คุณจะได้รู้สึกหิวมากขึ้น อย่างไรก็ตามวิธีนี้เหมาะสำหรับใช้ในระยะสั้นเพราะไฟเบอร์จำเป็นต่อการทำงานปกติของร่างกาย การรับประทานอาหารสามารถเป็นประสบการณ์ที่น่าสนุกเมื่อคุณใส่ความพยาพยามในการสร้างสรรค์บรรยากาศสำหรับมื้ออาหาร เช่น จุดเทียน เปิดเพลงหรือดูรายการโปรดระหว่างทานอาหาร อีกทั้งยังควรเลี่ยงการพูดเรื่องที่ตึงเครียดบนโต๊ะกินข้าวโดยเฉพาะอย่างยิ่งหากคุณไม่ค่อยมีความอยากอาหาร การออกกำลังกายเบาๆ สามารถช่วยกระตุ้นความอยากอาหารได้ ร่างกายของคุณถูกออกแบบให้ต้องการพลังงานจากอาหารหลังการเผาผลาญแคลอรี่ เพราะฉะนั้นคุณจะหิวมากขึ้นหลังออกกำลังกาย   คุณไม่จำเป็นต้องไปเข้ายิมหรือออกกำลังกายอย่างหักโหมเพราะเพียงแค่การเดินสูดอากาศเล่นสักครึ่งชั่วโมงก่อนมื้ออาหารก็สามารถช่วยกระตุ้นความอยากอาหารได้ หากคุณมีน้ำหนักตัวต่ำกว่าเกณฑ์คุณควรเลี่ยงการออกกำลังกายอย่างหักโหม เพราะแม้ว่าคุณจะหิวมากขึ้นหลังออกกำลังกายแต่อาหารที่ทานเข้าไปจะไปทดแทนแคลอรี่ที่คุณเผาผลาญไปจากการออกกำลังกายเท่านั้นซึ่งไม่ดีหากคุณกำลังพยายามเพิ่มน้ำหนักตัว คุณสามารถออกกำลังกายอย่างหักโหมได้เมื่อความอยากอาหารและน้ำหนักตัวเพิ่มขึ้นแล้ว คุณควรดื่มน้ำให้ได้วันละ 6-8 แก้วต่อวัน การดื่มน้ำหนึ่งแก้วหนึ่งชั่วโมงก่อนและหลังมื้ออาหารสามารถช่วยในการย่อยอาหารและทำให้ไม่มีอาหารในท้องมากเกินไป อย่างไรก็ตามคุณควรเลี่ยงการดื่มน้ำปริมาณมากก่อนทานอาหารเพราะมันจะลดความอยากอาหารและทำให้รู้สึกอิ่มแต่น้ำได้  ชาสมุนไพรบางชนิดถูกนำมาใช้ในการเพิ่มความอยากอาหาร เช่น ชาเปปเปอร์มินต์ โป๊ยกั้กและชะเอม ลองดื่มหนึ่งหรือสองแก้วระหว่างวันเพื่อเพิ่มปริมาณของเหลวและเพิ่มความอยากอาหาร การจดบันทึกเรื่องอาหารคือวิธีที่ดีในการหาและเข้าใจปัญหาเกี่ยวกับความอยากอาหารของคุณเพื่อการแก้ไข คุณควรจดบันทึกเวลาที่คุณหิวหรืออาหารที่คุณอยากทานในทุกๆ วันเพื่อคุณจะสามารถหาเวลาและอาหารที่ดีที่สุดสำหรับคุณเพื่อเพิ่มความอยากอาหาร   คุณควรจดบันทึกอาหารและกลิ่นที่คุณไม่ชอบเพื่อจะได้เลี่ยงมันในวันหน้า นอกจากนี้การจดบันทึกเรื่องอาหารยังช่วยให้คุณติดตามพัฒนาการของคุณซึ่งสามารถเพิ่มความมั่นใจให้คุณได้อย่างดี คุณสามารถข้ามมื้อหรือไม่ทานอาหารได้ง่ายหากคุณต้องทานคนเดียวบ่อยๆ ลองนัดทานอาหารพร้อมหน้าพร้อมตากับครอบครัวหรือชวนเพื่อนมาทานอาหารที่บ้าน คุณจะมีความสุขกับประสบการณ์นี้มากขึ้นและอาจลืมไปว่ากำลังทานอาหารอยู่   การมีคนอยู่รอบๆ ตัวเป็นความคิดที่ดีเพราะพวกเขาสามารถให้กำลังใจคุณในการเพิ่มความอยากอาหารและทานอาหารของคุณหากนั่นเป็นสิ่งที่คุณต้องการ หากการทานอาหารกับครอบครัวและเพื่อนๆ ไม่ใช่ทางเลือกเสมอไป ลองเข้าร่วมชมรมอาหารเช้าธุรกิจหรือสมาคมที่คุณสามารถทานอาหารร่วมกับผู้อื่นได้สองสามมื้อต่อสัปดาห์ การทานอาหารที่ใส่ในจานใบใหญ่กว่าปกติคือลูกเล่นทางจิตวิทยาซึ่งหลอกให้สมองของคุณคิดว่าคุณทานอาหารปริมาณน้อยลง วิธีนี้คุณจะสามารถทานได้มากกว่าทานอาหารกองกันในจากใบเล็กถึงแม้ปริมาณอาหารจะเท่ากันก็ตาม  การใช้จานสีสว่างและจัดอาหารให้น่าทานสามารถใช้จานเพิ่มความอยากอาหาร หากความอยากอาหารของคุณยังคงไม่เพิ่มขึ้นคุณก็ควรไปพบแพทย์ หากแพทย์คิดว่าความไม่อยากอาหารมีผลเสียต่อสุขภาพเขาอาจจะสั่งยา เช่น มีเจสทรอลหรือไซโปรเฮปตาดีนซึ่งจะช่วยเพิ่มความอยากอาหารของคุณอย่างรวดเร็ว
ทานมื้อเช้าเป็นประจำ. ทานมื้อเล็กๆ แต่ทานถี่ๆ. ทานขนมที่มีประโยชน์. เลือกอาหารโปรด. เลี่ยงอาหารที่มีกลิ่นเหม็น. ใช้สมุนไพรและเครื่องเทศในการปรุงอาหาร. ทานไฟเบอร์ให้น้อยลง. ทำให้มื้ออาหารมีความสุขมากขึ้น. ออกกำลังกาย. ดื่มน้ำให้เพียงพอ. จดบันทึกเรื่องอาหาร. เลี่ยงการทานอาหารคนเดียว. ใช้จานใบใหญ่. พบแพทย์.
https://www.wikihow.com/Increase-Your-Appetite https://www.wikihow.com/Increase-Your-Appetite
Changing Your Eating Habits General Advice